สวัสดีค่ะ อยากสอบถามเรื่องประจำเดือนค่ะ ตอนนี้อายุ26ปี น้ำหนัก60สูง154 เริ่มมีประจำเดือนตั้งแต่อายุ11-12ปี ประจำเดือนมาไม่เคยตรงเลยค่ะ ระยะห่างรอบเดือนส่วนมากจะอยู่ที่45-50วัน หรือบางทีห่างออกไปออกเป็น55วันหรือมากกว่านั้น ทุกๆเดือนจะไม่สามารถคาดเดาได้ว่าประจำเดือนจะมาวันไหน ระยะเวลาเป็นประจำเดือนต่อครั้งประมาน5-6วันค่ะ อาการก่อนเป็นประจำเดือนไม่เคยปวดท้อง นานๆทีจะเจ็บหน้าอกและปวดหลัง แต่จะมีสิวขึ้นบริเวณคางทุกครั้งก่อนประจำเดือนมาอยากทราบว่าอาการแบบนี้ต้องทำยังไงคะ มีวิธีรักษาหรือเปล่า เป็นเพราะสาเหตุอะไร แล้วในอนาคตจะมีบุตรยากไหมคะ ขอบมากๆค่ะ
สวัสดีค่ะ หากมีระยะห่างระหว่างรอบประจำเดือนที่มากกว่า 45 วันในทุกรอบ ถือว่ามีระยะห่างระหว่างรอบประจำเดือนที่นานกว่าปกติ ซึ่งหากเป็นมาตั้งแต่ช่วงวัยรุ่นแล้ว อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้ อาจเกิดจากมีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ เป็นต้น แต่ก็จะต้องมีอาการของโรคไทรอยด์ฮอร์โมนผิดปกติร่วมด้วยการที่มีระยะห่างรอบประจำเดือนนานกว่าปกติ อาจทำให้โอกาสในการตั้งครรภ์มีน้อยกว่าผู้ที่มีระยะห่างระหว่างรอบประจำเดือนที่ปกติได้แนะนำควรไปพบแพทย์เพื่อตรวจว่าเกิดจากการที่รังไข่ทำงานผลิตฮอร์โมนนผิดปกติหรือไม่ หากผิดปกติ แพทย์ก็ให้ยาปรับฮอร์โมนมาทานค่ะนอกจากนี้ การที่มีน้ำหนักตัว 60 กิโลกรัม เมื่อคำนวณ BMI จะได้เท่ากับ 25.30 ซึ่งถือว่าเป็นโรคอ้วน แนะนำควรพบแพทย์เพื่อแนะนำเรื่องการลดน้ำหนักตัวลงด้วยค่ะ รวมถึงตรวจหาความเสี่ยงของการมีโรคอื่นๆ ด้วย เช่น เบาหวาน ไขมันในเลือดสูง เป็นต้น